ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት መረጻ ትግራይ፡ ብስመ ለውጢ ንህወሓት ዋንጫ ዘዕተረ ስርዓት መረፃ ትግራይ 19 መስከረም 2020 ባይቶ ትግራይ፡ መረፃ ክካየድ ኢሉ ምስ ወሰነ፡ እቲ ስርዓት መረፃ፡ በቲ ዝፀንሐ "ዝበዝሐ ድምፂ ዝረኸበ ፖለትካዊ ሰልፊ ስልጣን ይሕዝ" ዝብል ኣገባብን መስርሕ ሕግን ከም ዝትግበር ዘዘራርብ ኣይነበረን። ኰይኑ ግና ባይቶ ትግራይ ሃንደበታዊ ህጹጽ ኣኼባ ፀዊዑ፡ ሕገ መንግስቲ ትግራይ ዓንቀፅ 48 ብምምሕያሽ ስርዓት መረፃ ንምቕያር ተሓሲቡ'ሎ ብምባሉ፡ ብራቕ ተስፋ ከም ዝረአ ተኣመነ። ባይቶ ትግራይ፡ ዓንቀፅ ሕገ መንግስቲ ብምምሕያሽ፡ 'ሕንፋፅ ተመዓዳዊ" ዝተባህለ ስርዓት መረፃ ኣፅዲቑ። ሻቡ ኣብቲ ባይቶ ዝተረኸቡ ምክትል ርእሰ ምምሕዳር ዶ/ር ደብረጽዮን ገብረሚካኤል፡ እቲ ምምሕያሽ ኢህወዴግ ብህይወት እንከሎ ክፍፀም ተሓሲቡ ዝነበረ እምበር ሕዚ ብር ኣቢልካ ዝመፀአ ከም ዘይኰነ ንኣባላት ባይቶ ተዛሪቦም። ሕንፋፅ ተመዓዳዊ ስርዓት መረፃ እንታይ ማለት እዩ?
